Ug dihadiha dayon, gisulayan ang kaalam ni Solomon. Sa mubo nga pagbatbat sa 1 Mga Hari 3:16-22: Duha ka babaye ang midangop sa hari mahitungod sa usa ka seryoso nga butang. Sila parehong nagpuyo sa usa ka balay, ug ang usag usa parehong nanganak adunay tulo ka adlaw ang kalay-on. Sila lamang ug ang bag-ong natawong mga bata ang nagpuyo sa mao nga balay. Ang anak sa ika duhang babaye nabuhi lamang sa pipila ka adlaw ug namatay nianang gabii. Sa pagka amgo niya nga patay na ang iyang anak miadto siya sa kwarto sa unang babaye nga natulog. Iyang gikuha ang buhing bata gikan sa kiliran sa natulog nga inahan,ug gibutang niya ang iyang patay nga anak sa iyang mga bukton. Pagmata sa inahan atong buhing bata, iyang nakita ang patay nga bata sa iyang mga bukton, sa una nagtoo siya nga iyang anak. Apan gilayon, iyang naamgohan nga dili kadto niya anak kon dili sa usa ka babaye. Iyang giduol ang babaye nga nagkuha sa iyang anak nianang gabii, apan namakak ang babaye nga walay dautan nga nahitabo nianang gabhiona ug ang buhing bata iya gayud. Busa ang duha ka babaye parehong mitestigo sa hari nga ang bata ilang anak, ug ang namatay anak sa usa.